NOUA modalitate de decontare a transportului în cazul persoanelor cu dizabilități conform OUG 90/2025


În conformitate cu prevederile art. 24 alin 1 și 9 din Legea 448/2006, modificată prin OUG 90/2025, persoanele cu dizabilități/reprezentanții lor legali pot decide de acum înainte dacă vor folosi mașina proprie pentru deplasări, caz în care beneficiază de emiterea unor bonuri valorice pe suport electronic (pentru cheltuielile necesare alimentării cu carburant sau alimentării cu energie electrică), sau dacă optează pentru bilete gratuite.

· Cine sunt beneficiarii:
· persoanele cu dizabilități cu gradul grav sau accentuat,
· reprezentanții legali ai acestora,
· părintele, tutorele sau persoana care se ocupă de creșterea și îngrijirea copilului cu handicap 
grav sau accentuat în baza unei măsuri de protecție specială, stabilită în condițiile legii

· Care sunt beneficiile:
· acordarea gratuității la transportul interurban sau
· emiterea unor bonuri valorice pe suport electronic pentru cheltuielile necesare alimentării cu carburant sau alimentării cu energie electrică

ATENȚIE:

Dacă a fost exprimată opțiunea  pentru emiterea bonurilor valorice pe suport electronic, NU se mai acordă bilete de transport interurban asistentului personal al persoanei cu handicap grav.

Dacă se optează pentru acordarea gratuității la transportul interurban în baza biletelor de transport interurban, persoana NU poate solicita și emiterea unor bonuri valorice pe suport electronic pentru cheltuielile necesare alimentării cu carburant sau alimentării cu energie electrică.

Însoțitorul persoanei cu handicap poate fi orice persoană care o însoțește și asigură conducerea autovehiculului în timpul deplasării.

Cererea de emitere a bonurilor valorice pe suport electronic pentru cheltuielile necesare alimentării cu carburant sau alimentării cu energie electrică cuprinde:
· o declarație pe propria răspundere potrivit căreia deplasările cu autoturismul sunt efectuate numai în interesul propriu/al persoanei cu handicap,
·  acordul privind prelucrarea datelor cu caracter personal.

· Unde se depune cererea de emitere a bonurilor valorice:
Se depune la sediul DGASPC Brașov, se poate transmite prin poștă, la adresa DGASPC Brașov, str. Apullum nr. 3 Brașov, sau se poate transmite în format electronic la adresa registratura@dgaspcbv.ro

Valoarea totală maximă a bonurilor valorice:
· Pentru gradul grav 1.500 lei
· Pentru gradul accentuat 750 lei

